Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o štatistike Spoločenstva v oblasti verejného zdravia a bezpečnosti a ochrany zdravia pri práci /* KOM/2008/0649 v konečnom znení - COD 2007/0020 */





[pic] | KOMISIA EURÓPSKYCH SPOLOČENSTIEV | Brusel, 8.10.2008 KOM(2008) 649 v konečnom znení 2007/0020 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o štatistike Spoločenstva v oblasti verejného zdravia a bezpečnosti a ochrany zdravia pri práci 2007/0020 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o štatistike Spoločenstva v oblasti verejného zdravia a bezpečnosti a ochrany zdravia pri práci 1. SÚVISLOSTI Dátum doručenia návrhu EP a Rade (dokument KOM(2007) 46 v konečnom znení – 2007/0020 (COD): | 7. februára 2007 | Dátum predloženia stanoviska európskeho dozorného úradníka pre ochranu údajov: | 5. septembra 2007 | Dátum predloženia stanoviska Európskeho hospodárskeho a sociálneho výboru: | 25. októbra 2007 | Dátum predloženia stanoviska Európskeho parlamentu, prvé čítanie: | 13. novembra 2007 | Dátum prijatia spoločnej pozície: | 2. októbra 2008. | 2. CIEĽ NÁVRHU KOMISIE Cieľom návrhu nariadenia je vytvoriť právny rámec na systematickú tvorbu štatistiky Spoločenstva v dvoch oblastiach: „verejné zdravie“ a „bezpečnosť a ochrana zdravia pri práci“. Táto štatistika má poskytovať harmonizovaný a spoločný súbor údajov pre päť príslušných oblastí, a to: zdravotný stav a zdravotné faktory, zdravotná starostlivosť, príčiny úmrtia, pracovné úrazy a choroby z povolania a iné zdravotné problémy a ochorenia spojené s prácou. | - Túto štatistiku zostavuje európsky štatistický systém, t. j. Eurostat spolu s národnými štatistickými úradmi a ďalšími vnútroštátnymi orgánmi zodpovednými za poskytovanie oficiálnej štatistiky. Cieľom navrhovaného nariadenia je konsolidovať pokrok dosiahnutý pri rutinných zberoch údajov v dvoch príslušných oblastiach a prostredníctvom spoločných metodík stanoviť rámec pre zlepšenie noriem kvality a porovnateľnosti. Nariadením sa zabezpečí jasnejšie plánovanie, udržateľnosť a stabilita európskych požiadaviek na štatistiku bezpečnosti a ochrany zdravia. 3. PRIPOMIENKY K SPOLOČNEJ POZÍCII 3.1 Všeobecné pripomienky Európsky parlament vyjadril svoje stanovisko v prvom čítaní 13. novembra 2007 a prijal dvanásť pozmeňujúcich a doplňujúcich návrhov. Komisia tieto pozmeňujúce a doplňujúce návrhy prijala. Desať z nich sa do spoločnej pozície prevzalo v celom rozsahu a jeden čiastočne. Zohľadnený nebol len jeden pozmeňujúci a doplňujúci návrh, ktorý sa týka prílohy I (pozmeňujúci a doplňujúci návrh 8). V spoločnej pozícii je okrem toho zahnutých niekoľko zmien a doplnení, ktoré vykonala Rada, aby sa text nariadenia stal zrozumiteľnejším, čitateľnejším a presnejším. Podľa Komisie sa spoločnou pozíciou nemení koncepcia ani ciele návrhu, a preto ju môže podporiť v jej súčasnej podobe. 3.2. Podrobné pripomienky 3.2.1. Pozmeňujúce a doplňujúce návrhy Európskeho parlamentu prijaté Komisiou a prevzaté v celom rozsahu alebo čiastočne do spoločnej pozície Odôvodnenia 3, 17 a 20: Pozmeňujúce a doplňujúce návrhy 1 (v celom rozsahu) a 2 (posledná časť) boli prevzaté v mierne odlišnom znení. Zdôrazňuje sa nimi kľúčová úloha pohlavia a veku v ukazovateľoch používaných pri členení v jednotlivých oblastiach štatistiky o bezpečnosti a ochrane zdravia pri práci, ktorá bola vyjadrená už v rámci džentlmenských dohôd. Pozmeňujúcim a doplňujúcim návrhom 3 (v celom rozsahu) sa zdôrazňuje finančná podpora, ktorá sa bude poskytovať prostredníctvom programov Spoločenstva, s prihliadnutím na dodatočné náklady na zber údajov vyplývajúce z navrhovaného nariadenia. Článok 1 odsek 1: Pozmeňujúci a doplňujúci návrh 4 (v celom rozsahu) sa týka hlavných zásad Kódexu postupov pre európsku štatistiku, ktoré sú výslovne uvedené v článku 8 o hodnotení kvality. Článok 1 odsek 2 a článok 3 písmeno c): Pozmeňujúce a doplňujúce návrhy 5 (v celom rozsahu) a 6 (v celom rozsahu) boli zahrnuté s cieľom zabezpečiť, aby zozbierané údaje poskytovali potrebné informácie na podporu národných stratégií pre rozvoj všeobecne dostupnej zdravotnej starostlivosti. Článok 5 odsek 2: Pozmeňujúci a doplňujúci návrh 7 (ktorý treba čítať v spojení s článkom 9 ods. 1) bol prevzatý vo svojej podstate s cieľom uplatniť všeobecnejší prístup s dôrazom na „zabránenie zdvojovaniu úsilia“, a urobiť tak nekonkrétnejším spôsobom, bez uvedenia konkrétnych inštitúcií alebo organizácií pôsobiacich v príslušnej oblasti. Príloha I písm. d) zarážky 3 (nová) a 4 (nová): Pozmeňujúce a doplňujúce návrhy 11 (v celom rozsahu) a 12 (v celom rozsahu) sa prevzali s cieľom zabezpečiť zber údajov o týchto témach vzhľadom na ich význam z hľadiska zdravotného stavu a zdravotných faktorov. Príloha V písm. b): Pozmeňujúcim a doplňujúcim návrhom 9 (v celom rozsahu) sa umožňuje jasne rozlíšiť medzi chorobami z povolania a zdravotnými problémami a ochoreniami spojenými s prácou, a to ich vymedzením v dvoch samostatných odsekoch a uvedením, že údaje o zdravotných problémoch a ochoreniach spojených s prácou „sa zbierajú z existujúcich demografických prieskumov“. Príloha V písm. d): Pozmeňujúci a doplňujúci návrh 10 (v celom rozsahu) sa prevzal v súlade s pozmeňujúcim a doplňujúcim návrhom 2 k odôvodneniu 17 s cieľom zabezpečiť, aby boli zahrnuté príslušné údaje o osobe (chorej alebo trpiacej problémom spojeným so zdravím) a o podniku/pracovisku. 3.2.2. Pozmeňujúce a doplňujúce návrhy Parlamentu, ktoré Komisia zamietla, avšak v celom rozsahu, čiastočne alebo v zásade sa zapracovali do spoločnej pozície Žiadne. 3.2.3. Pozmeňujúce a doplňujúce návrhy Parlamentu, ktoré Komisia prijala v celom rozsahu, čiastočne alebo v zásade, ktoré sa však nezapracovali do spoločnej pozície Príloha I písm. d) zarážka 1a (nová): Pozmeňujúci a doplňujúci návrh 8 o „sledovaní akéhokoľvek ochorenia, ktorého výskyt má stúpajúcu alebo klesajúcu tendenciu“ nebol zohľadnený. Pri prvom čítaní v Európskom parlamente Komisia zdôraznila, že ide o možné opakovanie prvej zarážky, ktorá už zahŕňa „chorobnosť“, ale návrh prijala v snahe venovať týmto ochoreniam pri sledovaní ochorení osobitnú pozornosť. Keď však Rada dospela k záveru, že sledovanie výskytu ochorenia je svojou podstatou prvkom analýzy a šírenia údajov o chorobnosti, a teda do textu neprináša nič nové, mohla s tým Komisia súhlasiť. 3.2.4. Pozmeňujúce a doplňujúce návrhy Parlamentu, ktoré Komisia a Rada zamietli a ktoré sa do spoločnej pozície nezapracovali Žiadne. 3.2.5. Zmeny návrhu zo strany Rady Rada v návrhu Komisie navrhla tieto hlavné zmeny: Odôvodnenie 1: Súčasne s odkazom na druhú stratégiu Spoločenstva v oblasti bezpečnosti a ochrany zdravia pri práci (2007 – 2012) v odôvodnení 3 sa dopĺňa odkaz na druhý akčný program Spoločenstva v oblasti zdravia (2008 – 2013), ktorý už prijali Európsky parlament a Rada; toto doplnenie je potrebné aj preto, aby sa spomenuli možnosti doplnkového financovania prostredníctvom týchto dvoch programov (pozri odôvodnenie 20), ktoré majú pomôcť členským štátom ďalej budovať vnútroštátne kapacity na zber štatistických údajov o verejnom zdraví a bezpečnosti a ochrane zdravia pri práci. Komisia s týmto doplnením súhlasí. Odôvodnenie 3: Doplnil sa odkaz na uznesenie Rady č. 2007/C 145/01 z 25. júna 2007 o druhej stratégii Spoločenstva v oblasti bezpečnosti a ochrany zdravia pri práci (2007 – 2012). Komisia môže s takýmito zmenami súhlasiť. Odôvodnenie 16 (nové): V tomto novom odôvodnení sa zdôrazňuje právomoc jednotlivých štátov v oblasti organizácie a riadenia systémov zdravotnej starostlivosti a ich zodpovednosť za vykonávanie právnych predpisov Spoločenstva týkajúcich sa pracovísk a pracovných podmienok. Komisia môže tieto vyjasnenia podporiť. Článok 3 písm. e), f), g): V záujme väčšej koherentnosti s inými právnymi textami, ktorými sa zabezpečuje primeraná ochrana príslušných údajov, sa doplnili vymedzenia „mikroúdajov“, „prenosu dôverných údajov“ a „osobných údajov“. Komisia môže tieto doplňujúce vymedzenia podporiť. Článok 5 a článok 6 (nový): Odseky 1 až 3 z pôvodného článku 5 „Metodika, príručky a pilotné zisťovania“ boli v záujme vyjasnenia prepracované a usporiadané do 2 odsekov pod názvom „Metodika“, zatiaľ čo odsek 4 bol samostatne zaradený do nového článku 6 „Pilotné zisťovania a analýza nákladov a prínosov“ ako odsek 1. K nemu sa doplnili 2 nové odseky o potrebe analýzy nákladov a prínosov a hodnotenia výsledkov pilotných zisťovaní a analýzy nákladov a prínosov zo strany Komisie pred tým, než sa vypracujú vykonávacie opatrenia týkajúce sa tém týchto pilotných zisťovaní. Tieto vyjasnenia sú v súlade s Kódexom postupov pre európsku štatistiku a Komisia ich môže podporiť. Článok 7: Odsek 1 bol v záujme vyjasnenia prepracovaný a do odseku 3 sa doplnil odkaz na nariadenie (ES) č. 45/2001 s cieľom zdôrazniť povinnosti Komisie, pokiaľ ide o zabezpečenie ochrany jednotlivcov pri spracovaní osobných údajov. Komisia môže tieto zmeny podporiť. Článok 8: Pod pozmeneným názvom „Hodnotenie kvality“ boli pôvodné 4 odseky preskupené do 2. Zatiaľ čo v odseku 1 sa explicitne vymedzujú aspekty hodnotenia kvality údajov, ktoré sa majú zasielať v súlade so zásadami Kódexu postupov pre európsku štatistiku, v druhom odseku sa vyjasňujú pravidlá predkladania správ o kvalite údajov. Komisia môže toto vyjasnenie podporiť. Príloha I písm. d): V záujme presného stanovenia maximálnej dĺžky trvania rozhovoru a zaistenia nepovinného charakteru zisťovaní o zdravotných vyšetreniach „v rámci tohto nariadenia“ bol doplnený posledný odsek, s čím môže Komisia súhlasiť. Príloha II písm. d): Termíny „mobilita pacientov“, „mobilita zdravotníckych odborníkov“ a „kvalita zdravotnej starostlivosti“ boli výslovne zahrnuté ako horizontálne aspekty, ktoré treba zohľadniť pri zbere údajov k uvedeným témam. Komisia toto vyjasnenie podporuje. Príloha III písm. b) a d): V rámci „rozsahu pôsobnosti“ sa jasnejšie stanovilo, že v údajoch by sa malo rozlišovať medzi občanmi s trvalým pobytom a občanmi, ktorí v príslušnom členskom štáte trvalý pobyt nemajú a že do zberu údajov by sa mali zahrnúť údaje o úmrtí občanov, ktorí umreli v cudzine. Okrem toho sa v rámci „zahrnutých tém“ stanovuje, že v prípade počtu mŕtvonarodených detí sa uvádza celkové číslo, zatiaľ čo poskytovanie údajov týkajúcich sa charakteristík (príčin) prípadov mŕtvo narodených detí je nepovinné. Pri poskytovaní údajov týkajúcich sa úmrtí novorodencov (úmrtia vo veku do 28 dní) sa berú do úvahy rozdiely v postupe zaznamenávania viacerých príčin úmrtia medzi jednotlivými štátmi. Komisia môže s týmito vyjasneniami súhlasiť. Príloha IV písm. d): Vykonané zmeny spočívajú vo vyjasneniach, ktoré sa týkajú súčasnej metodiky európskej štatistiky pracovných úrazov (ESAW) a sú v súlade s údajmi ESAW, ktoré členské štáty poskytli Komisii (Eurostatu) na základe džentlmenskej dohody. Komisia môže tieto zmeny prijať. V súvislosti s prílohami vo všeobecnosti sa uviedlo viac podrobností, napr. o intervaloch a lehotách zasielania údajov, o opatreniach týkajúcich sa metaúdajov a o zahrnutých témach. Komisia môže s týmito zmenami súhlasiť. 4. ZÁVER Zmeny uvedené Radou v spoločnej pozícii sú pre Komisiu prijateľné, pretože predstavujú realistický kompromis medzi, na jednej strane, potrebou spoľahlivých a porovnateľných údajov pre hlavné oblasti verejného zdravia a bezpečnosti a ochrany zdravia pri práci na podporu tvorby politiky založenej na overených poznatkoch, a, na druhej strane, ťažkosťami, s ktorými sa väčšina členských štátov stretáva pri zlepšovaní existujúcich alebo zavádzaní nových systémov zberu údajov a pri zbere dostatočne podrobných a porovnateľných údajov pre potreby tohto nariadenia. Zmeny vykonané Radou vo všeobecnosti vychádzajú z návrhu Komisie a Komisia preto spoločnú pozíciu môže prijať.